|  |
| --- |
| **[From Evernote:](http://www.evernote.com/%22%20%5Ct%20%22_blank)** |
| **Referat fra yr.no Statusmøte 1. mars 2012** |

**Tilstede:** Mai-Linn Finstad, Sigbjørn Trageton, Bård R Henriksen, Ronny Siikaluoma (Making Waves), Kristian Gislefoss, Jørn Kristiansen, Espen B Granan, Audun Christoffersen, Jan Ivar Pladsen

**1. London-tur**

Jørn og Tom Erik var på møte om Postcode Forecasting på Royal Meteorological Society (RMetS) i London i forrige uke. Jørn oppsummerte elegant og treffsikkert de faglige hovedmomentene. Tom Erik skryter av at vi har kommet langt på yr.no i forhold til hvilket nivå diskusjonene ligger på i London.

**2. Radar**

Punktet om skalerte radar-bilder har på nytt kommet til overflaten. Jan Ivar spiller inn at han ikke ønsker å prioritere inn å oppdatere APIet i og med at radarabildene uansett skal inn i WMS-tjenesten. Statusmøtet er enig i dette.

Diskusjonen om visning av nedbørtype i eget bilde kom også opp igjen. Tom Erik mener at detaljgraden i det nye radarbildet er godt nok for den gjengse brukeren, men ikke alle har den samme oppfatningen.

Statusmøtet forutsetter at gruppa som jobber med å dytte radarbildene inn i kart-tjenesten også vurderer dette spørsmålet opp mot brukerperspektivet, tilgjengelighet og ytelse.

Kristian lurte på om det var mulig å indikere nedbørmengde mot fargeskalaen på radarbildet da han har fått spørsmål om dette blant annet fra journalister. Jørn forklarte at det er for stor usikkerhet knyttet til det å fastslå mengden.

**3. Klima**

Nye klimasider er lansert på yr.no og det blir lagt ut blogg-artikkel og lenkeboks fra forsiden snarest. Mai-Linn og Jostein må hjelpe til med å forfatte blogg-tekst.

Vi tøtsjet innom bruk av lenkeboksene på forsiden og Tom Erik foreslo å innføre en mer dynamisk rullering av de ulike boksene, som i dag statisk legges inn i tekstadmin verktøyet og som må prioriteres manuelt ift sesong og behov. Forslaget ble godt mottatt.

Generelle tilbakemeldinger / momenter fra diskusjonen om klima-sidene:

\* Gauss-kurven på nedbør må være mørkere

\* Flytte definisjonen av normal lenger ned, til under avsnittet som sier noe om normal.

\* Tydeligere markering av normalverdien på høyreaksen [større, fetere  med ordet "normal"]

Det er potensiale for å vise grafer også for flere stasjoner. Det må gjøres en jobb for å finne ut hvordan vi skal gjøre dette best mulig. Foreløpig løsning blir å vise regionen på stasjonene som ikke er referanse-stasjon.

**4. Snøskred**

Utviklingen av snøskredvarsel på yr.no er i gang og vi diskuterte problemstillinger og løsningsforslag, spesielt knyttet til forholdet mellom observasjon og varsel, tekst vs symbol, og almennhet vs profesjonell bruker.

Innspillene tas med tilbake til arbeidsbordet og arbeidsgruppa for snøskred bør møtes igjen tidlig neste uke for en ny oppdatering. Espen presiserer at John Smits da må møte i hans sted.